HR
L 200/68
Službeni list Europske unije
29.7.2022.
UREDBA KOMISIJE (EU) 2022/1324 od 28. srpnja 2022. o izmjeni priloga II. i III. Uredbi (EZ) br.
396/2005 Europskog parlamenta i Vijeća u pogledu maksimalnih razina ostataka za benzovindiflupir, boskalid, fenazakin, fluazifop-P, flupiradifuron, fluksapiroksad, fosetil-Al, izofetamid, metaflumizon, piraklostrobin, spirotetramat, tiabendazol i tolklofos-metil u ili na određenim proizvodima (Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br.
396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (1), a posebno njezin članak 14. stavak 1. točku (a),
budući da:
(1)
Komisija za Codex Alimentarius utvrdila je 14. prosinca 2021.
nove maksimalne razine ostataka za potrebe Codexa (CXL) za acetoklor, afidopiropen, benzovindiflupir, bifentrin, boskalid, buprofezin, karbendazim, klorantraniliprol, ciklaniliprol, cipermetrine (uključujući alfa-cipermetrin i zeta-cipermetrin), dikambu, fenazakin, flonikamid, fluazifop-P, fluensulfon, flupiradifuron, fluksapiroksad, fosetil-Al, glifosat, izofetamid, krezoksim-metil, mandestrobin, mezotrion, metaflumizon, metkonazol, metopren, pendimetalin, pentiopirad, pikoksistrobin, propikonazol, pidiflumetofen, piraklostrobin, piriofenon, piriproksifen, spirotetramat, tebukonazol, tiabendazol, tolklofos-metil i tolfenpirad (2).
(2)
U prilozima II., III. i V. Uredbi (EZ) br.
396/2005 utvrđene su maksimalne razine ostataka (MRO) za te tvari, osim za afidopiropen, fluensulfon, pidiflumetofen i tolfenpirad, za koje nisu utvrđeni specifični MRO-i niti su te tvari uvrštene u Prilog IV.
Uredbi (EZ) br.
396/2005 te se stoga primjenjuje zadana vrijednost od 0,01 mg/kg utvrđena u članku 18. stavku 1. točki (b) te uredbe.
(3)
U skladu s člankom 5. stavkom 3.
Uredbe (EZ) br. 178/2002 Europskog parlamenta i Vijeća (3), ako postoje ili će ubrzo biti doneseni međunarodni standardi, potrebno ih je uzeti u obzir pri izradi i prilagodbi propisa o hrani, osim ako bi takvi standardi ili njihovi odgovarajući dijelovi bili neučinkovito ili neprikladno sredstvo za ispunjenje legitimnih ciljeva propisa o hrani, ako je to znanstveno opravdano ili ako bi oni doveli do različite razine zaštite od one koja je određena kao primjerena u Uniji.
Nadalje, u skladu s člankom 13. točkom (e) te uredbe, Unija bi trebala promicati dosljednost između međunarodnih tehničkih standarda i propisa o hrani, pritom osiguravajući da se ne umanji visoka razina zaštite koju je donijela Unija.
(1) SL L 70, 16.3.2005., str. 1.
(2) https://www.fao.org/fao-who-codexalimentarius/sh-proxy/en/?lnk=1&url=https%253A%252F%252Fworkspace.fao.org%252Fsites% 252Fcodex%252FMeetings%252FCX-701-44%252FFINAL%252520REPORT%252FRep21_CACe.pdf.
Zajednički program FAO/WHO za standarde hrane, Komisija za Codex Alimentarius.
Dodatak III.
Četrdeset četvrta sjednica.
Održana virtualno, od 8. do 15. i od 17. do 18. studenoga 2021. te 14. prosinca 2021.
(3) Uredba (EZ) br. 178/2002 Europskog parlamenta i Vijeća od 28. siječnja 2002.
o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (SL L 31, 1.2.2002., str.
1.).